Jeg heter Jens Bergensten, men jeg er bedre kjent som Jeb.
Jeg er sjefsutvikler på Minecraft her hos Mojang i Stockholm.
Jeg tror jeg var 11 eller kanskje 12 år, og jeg begynte å programmere
fordi jeg hadde lyst til å lage spill. En av mine fars venner sa at
hvis jeg vil lage spill, må jeg lære å programmere. Så slik begynte jeg.
Jeg liker å designe, og finne ut av arkitekturen til ting. Det er hva jeg
virkelig liker med Minecraft.
Den neste timen kommer du til å lære det grunnleggende innenfor programmering
ved å programmere Alex eller Steve til å bevege seg gjennom en Minecraft-verden.
Programmering gjøres vanligvis i tekst, men i dag skal vi bruke "blockly".
Der brukes klosser som du kan dra og slippe for å skrive programmer.
Under panseret blir dette JavaScript-kode. Konseptene du lærer er de samme som
programmerere bruker hver dag, og er grunnleggende for informatikk-faget.
Her hos Mojang bruker vi disse konseptene til å få Minecraft til å fungere.
Velg en figur før du begynner. Jeg velger Alex. La oss lage kode for et program
som hjelper henne å bevege seg rundt på skjermen.
Skjermen er delt i tre hovedområder. Til venstre er Minecraft-lekeplassen, hvor
programmet ditt kjører. Instruksjonene for hver oppgave står under.
I midten er verktøykassa, og disse blokkene er kommandoer som styrer Alex.
Det hvite området til venstre kalles arbeidsflaten. Her lager vi programmet vårt.
Hva skjer hvis vi drar "gå fremover"- klossen til arbeidsflaten,
og klikker på "kjør"?
Alex går én rute fremover i rutenettet.
Og hva om vi ønsker å gjøre noe etter at hun har gått frem en rute?
Vi kan legge til enda en kloss i programmet vårt.
Jeg velger "snu mot høyre"-klossen, og drar den under "gå fremover"-klossen
til denne orange linjen vises. Da slipper jeg den, og de kobles sammen.
Når vi klikker "kjør" igjen, utfører Alex kommandoene ovenfra og ned slik de er
stablet i arbeidsflaten. Og hvis du skulle ønske å slette en kloss, så dra den
ut av stabelen og tilbake til verktøykassen. For å angre endringer, og begynne på nytt,
bruk "start på nytt"-knappen øverst til høyre i arbeidsflaten.
Én siste ting.. Ser du den lille trekanten på snu-klossene?
Når du ser en slik trekant, betyr det at du kan endre et valg.
La oss begynne å kode!